kardosdrur/scandi-wiki huggingface dataset:
Gerald Gardner

Gerald Brosseau Gardner (født 13. juni 1884, død 12. februar 1964) var en engelsk forfatter og amatørarkæolog, der var hovedmanden bag den moderne heksereligion Wicca. Gardener voksede op i Sydeuropa og i Asien, hvor han udviklede en dyb interesse for fremmede kulturer, våben og magiske traditioner. I 1910 blev han indviet i de tre første grader i frimureriet i Columbo, men lagde frimureriet på hylden, da han flyttede bort. I slutningen af 1920erne udforskede han spiritisme i England. Som arkæolog gravede han bl.a. på tempeludgravninger i Palæstina.

På grundlag af teorier fremsat af antropologen Margaret Murray, der hævdede at der i Europa havde eksisteret en oldgammel heksereligion, samt Gardners egne erfaringer med primitive religioner i Asien, frimureri og et påstået forhold til en heksegruppe i New Forest området i England, er det Gardner der første gang anvendte betegnelsen Wicca for den moderne heksereligion. Gardners bøger blev den direkte årsag til opblomstringen af Wicca-bevægelsen op gennem 1950erne og 1960erne.

Bibliografi 
Bøger af Gerald Gardener:
 1936: Keris and Other Malay Weapons
 1939: A Goddess Arrives (fiktion)
 1949: High Magic's Aid (fiktion)
 1954: Witchcraft Today
 1959: The Meaning of Witchcraft
 The Story of the famous Witches Museum at Castletown, Isle of Man, a guidebook

Kilder

Eksterne henvisninger 

 geraldgardner.com 
 http://www.nekropolis.dk/heksekunst/wicca 

Okkulte forfattere fra England
Okkultisme
Hans Bachmann (godsejer)

Hans Bachmann, født Hans Nielsen? (1674 – 23. juli 1745 på Sønderskov) var en dansk godsejer, far til Peder Bachmann.

Han kom fra fattige kår og blev formentlig adopteret af Niels Hansen. Han samlede sig efterhånden herregårdene Estrup (1714), Sønderskov (1720) og Skodborghus og blev adlet 11. august 1704 med navnet Bachmann.

Han blev kongelig vildtmester og overførster over skovene i Haderslev, Kolding, Fyn, Als og Tåsinge. 1737 blev han hofjægermester. På Fyn havde Hans Bachmann 1725 også fået bestalling som jægermester. Efter Henrik Bielkes død fik han karakter af hofjægermester og 1738 blev sønnen, Peder Bachmann, adjungeret faderen mod en betaling af 3000 rigsdaler.

1709 ægtede han Anna Elisabeth Jantzen (1695 - 30. oktober 1710), datter av overførster og vildtmester i Koldinghus- og Haderslev amter samt i Fyn og på Als, Hans Arnold Jantzen, og Elsabe Rogge. Tre av hennes brødre, Christian, Adam og Abraham Jantzen, ble gift med tre søstre Rosbach, døtre av herredsfogd i Tyrstrup herred, Christian Rosbach, og Cathrine Magdalene (Marcusdatter) Scheel. Herregården Estrup blev 1704 skødet til amtsforvalter Peter Poulsen (død 1712), hvis enke Christine Margrethe Clausen (20. juni 1686 i Husum - 2. december 1745 på Sønderskov) 25. april 1714 i Ødis Kirke ægtede Hans Bachmann, som derved kom i besiddelse af gården. Han solgte den 1724 til generalmajor Henrik von Scholten. I 1721 lod han den stadig eksisterende hovedbygning opføre.

Han er begravet i Folding Kirke.

Kilder 
 Slægtsside
 Albert Jantzen: «Efterretninger om familien Jantzen fra Drenderupgaard» (Kjøbenhavn 1911), s. 4-11

Godsejere fra Danmark
Overførstere fra Danmark
Danskere i 1600-tallet
Danskere i 1700-tallet
Hofjægermestre fra Danmark
Hans 1
Hyldespjældet

Hyldespjældet er et boligområde i den nordlige del af Albertslund Kommune opført 1974-76. 

Navnet udspringer af, at der tidligere var en mark på stedet, som havde navnet Hyldespjældet. "Hyld" hentyder til at marken var omkranset af hyldetræer, og "spjæld" hentyder til selve omkransningen (indelukke, afspærring). Navnet har således intet med fængsel at gøre.

Boligområdet er karakteriseret ved tæt lav bebyggelse i form af rækkehuse eller klyngehuse. Særligt ved Hyldespjældet er de mange skulpturer på fællesarealerne.

Der findes ca. 350 boliger i Hyldespjældet.

Kilder og eksterne links
 Hyldespjældets hjemmeside

Bygninger, konstruktioner og anlæg i Albertslund
Bymuseet

Mange byer har et bymuseum. Nedenfor kan være et af dem du søger.

Danmark 
 Bymuseet (Fredericia)
 Helsingør Bymuseum
 Hillerød Bymuseum
 Bymuseet i Haderslev
 By og Overfartsmuseet, Korsør
 Københavns Museum
 Bymuseet Møntergården, Odense
 Bymuseet (Aarhus)

Sverige 
 Eskilstuna stadsmuseum
 Göteborgs stadsmuseum
 Mölndals stadsmuseum
 Norrköpings stadsmuseum
 Skövde stadsmuseum
 Stockholms stadsmuseum

Norge 
 Brevik Bymuseum
 Bymuseet i Bergen
 Holmestrand Museum
 Bymuseet i Levanger
 Bymuseet (Oslo Museum)
 Risør Museum
 Stavanger bymuseum

Tyskland 
 Museum der Stadt Bad Schwartau
 Stadtmuseum Baden-Baden
 Stiftung Stadtmuseum Berlin
 Stadtmuseum Bocholt
 Städtisches Museum (Braunschweig)
 Stadtmuseum im Schweizer Hof, Bretten
 Stadtmuseum Brilon
 Stadtmuseum Dresden
 Stadtmuseum Düren
 Stadtmuseum Landeshauptstadt Düsseldorf
 Stadtmuseum Erfurt
 Stadtmuseum Euskirchen
 Stadtmuseum Fürth Ludwig Erhard
 Stadtmuseum Gera
 Städtisches Museum Göttingen
 Stadtmuseum Gütersloh
 Museum für Hamburgische Geschichte
 Heimatmuseum Halver
 Stadtmuseum Hattingen
 Stadtmuseum Ibbenbüren
 Stadtmuseum Ingolstadt
 Stadtmuseum Iserlohn
 Stadtmuseum Jena
 Kölnisches Stadtmuseum
 Stadtmuseum Lennestadt
 Städtisches Museum Ludwigsburg
 Stadtmuseum Ludwigshafen
 Stadtmuseum Meißen
 Museum der Stadt Miltenberg
 Münchner Stadtmuseum
 Stadtmuseum Münster
 Museum der Stadt Neustadt in Holstein
 Stadtmuseum Neustadt an der Waldnaab
 Stadtmuseum Nördlingen
 Stadtmuseum Fembohaus, Nürnberg
 Adam-und-Eva-Haus, Paderborn
 Städtisches Museum Seesen
 Stadtmuseum Simeonstift Trier
 Stadtmuseum Werdohl

Østrig 
 Stadtmuseum Bludenz
 Stadtmuseum Dornbirn
 Stadtmuseum Graz
 Stadtmuseum Melk
 Stadtmuseum Traiskirchen
 Museum der Stadt Vils
 Wien Museum
 Wiener Stadtmuseum (plan præsenteret af Otto Wagner i 1900 men aldrig bygget)
Grønlands Statistik

Grønlands Statistik () er den centrale statistiske organisation på Grønland, som arbejder under ledelse af grønlands regering, i samarbejde med finansministeriet. De har hovedkvarter i Nuuk, hovedstaden på Grønland, mens selve organisationen blev grundlagt d. 19. juni, 1989 af den grønlandske regering.

Referencer 

Nuuk
Statistik
Vridsløselille Andelsboligforening

Vridsløselille Andelsboligforening, forkortet VA, er en boligforening i Albertslund Kommune stiftet 8. juli 1947. Formålet med foreningen var oprindeligt at skaffe boliger til personalet i Statsfængslet i Vridsløselille.

VA råder over ca. 4.400 lejemål, bl.a. i boligområdet Albertslund Syd.

I 2006 valgte VA at indgå i det boligadministrative fællesskab BO-VEST.

Eksterne henvisninger
 VA's historie på BO-VEST's hjemmeside

Albertslund
Etableret i 1947
Organisationer fra Danmark
Albertslund Golfklub

Albertslund Golfklub er en dansk golfklub i den vestlige del af Albertslund Kommune. 

Albertslund Golfklub blev stiftet 15. Februar 1979 og består af en 9-hullers bane, en driving range samt et øveområde til indspil og putting.

Klubhuset blev taget i brug i 2005.

Ekstern henvisning 
 Albertslund Golfklubs hjemmeside

Golfklubber og -baner i Danmark
Golfklub
Sport i Danmark
Pyxis (liturgi)

En pyxis (, oprindeligt om beholder fremstillet af buksbom; fra πυξος, der betyder buksbom) er det officielle navn indenfor de katolske, gammelkatolske og anglikanske kirker, der benyttes om en rund lille beholder til transport af konsekrerede hostier, der benyttes til syge og andre, som ikke er i stand til at besøge en kirke for at modtage nadver.

Historisk set blev også pyxis' med form som et tårn benyttet, der angiveligt skulle gengive Kristi grav (), dog altid udført i en cylindrisk udformning. Disse var udstyret med et teltagtigt låg og ofte udsmykket med relieffer. Desuden findes bevarede eksempler på kostbare, såkaldte hostieduer, der blev benyttet til opbevaring af hostier, og var udformet som symbolet for Helligånden – en due.

Eksterne henvisninger 

 Artikel hos Catholic Encyclopedia 

Liturgi
Beholdere
Mariagerfjord Golfklub

Mariagerfjord Golfklub også kaldt Hadsund Golfklub, er en dansk golfklub i den sydvestlige del af Mariagerfjord Kommune. Golfbanen er højt beliggende på sydsiden af Mariager Fjord knap 4 km fra Hadsund. Klubben har 600 medlemmer.

Golfklubben blev stiftet 1. september 2007, og består af en 18-hullers bane, den har en længde er 5.587 meter. Mariagerfjord Golfklub har både klubhus og restaurant

Ekstern henvisning 
 Mariagerfjord Golfklubs hjemmeside

Golfklubber og -baner i Danmark
Kultur i Hadsund
Sport i Danmark
Etableret i 2007
Bastøy fyr

Bastøy fyr ligger på øen Bastøy i Oslofjorden sydøst for Horten i Vestfold og Telemark fylke i Norge. Øen ligger i Horten kommune, men ejes af staten. Fyret blev oprettet i 1840, og bestod oprindelig af et stenhus med et lavt tårn. Det blev erstattet af en lanterne i 1986. Fyret på Bastøy er ikke længere betjent, men bygningen bruges fortsat til blandt andet kursvirksomhed.

Eksterne henvisninger 
 kystverket.no: Norsk fyrliste 2014 
 snl.no: Bastøy fyr
 fyr.no: Bastøy fyrstasjon

Oslofjorden
Fyr i Vestfold og Telemark

Horten
Bymuseum

Et bymuseum er et museum, der fokuserer på den by, det ligger i. Museet fortæller historien om byen og dens indbyggere og fremviser forskellige historiske ting, evt. suppleret af modeller og andre effekter. Afhængig af byen og museet kan der desuden være særlige udstillinger, f.eks. hvis en bestemt type industri har præget byen. Derudover kan der være særudstillinger eller kunstsamlinger. Endelig kan der være historiske bygninger i tilknytning til museet, eller det kan selv være placeret i et.

Museet kan være ejet af den lokale kommune, men kan også være frivilligt drevet. I begge tilfælde vil et væsentlig aktivitet udover driften af selve museet være at indsamle historier, effekter og dokumenter om byen og dens historie for på den måde at dokumentere den for eftertiden.

Se også 
 Bymuseet - flertydig-side med liste over bymuseer i forskellige lande.
 Egnsmuseum

Museumstyper
Morbærhaven

Morbærhaven er en samling ungdomsboliger i den nordlige del af Albertslund nær Vestskoven. Morbærhaven administreres af boligselskabet Albertslund Ungdomsboliger (AUB) og består af over 1000 boliger opført i 1970.

Eksterne henvisninger 
 Morbærhavens hjemmeside

Bygninger, konstruktioner og anlæg i Albertslund
Beboelsesbygninger i Danmark
Little Jeannie

"Little Jeannie" (stavet "Little Jeanie" på omslaget af singlen) er en sang af den britiske sangeren Elton John fra albummet 21 at 33 (1980). Sangen blev skrevet af Elton John og Gary Osborne.

Udgivelse 
Sangen blev udgivet som albummets første single i maj 1980. Den nåede nummer tre på Billboard Hot 100 og førstepladsen på den amerikanske adult contemporary-hitliste. Sangen blev Elton Johns største hit i USA siden "Don't Go Breaking My Heart" (1976) og hans højeste solohit på hitlisterne siden "Island Girl" (1975).

Sangen blev certificeret guld af Recording Industry Association of America.

Referencer

Eksterne henvisninger 
Officiel tekst

Elton John-sange
Singler fra 1980
Raymond-Roger af Foix

Raymond Roger (, occitansk: Ramon Roger) (1152 - † 3. april 1223) var den femte greve af Foix fra Huset Foix. Han var søn af Roger Bernard I af Foix og hans hustru Cécilia Trencavel og efterfulgte sin far som greve.

Når Raimond-Roger og Arnaud, Viscomt af Castelbon, ønskede at lægge deres besidelser sammen, så greven Ermengol VIII i Urgell og Bernard de Villemur, biskop i Urgell, det som en trussel og erklærede krig. Overvundet og taget til fange, blev Raymond Roger af Foix og Arnaud fængslet fra februar til september 1203. Kong Peter II af Aragonien greb ind, idet han ønskede at skåne dem som allierede i hans kamp for at erobre Languedoc. I 1209 gav Peter II slottene Trenton og Quérigut som len til Raymond-Roger, efter allerede i 1208 at have overdraget forskellig andre catalanske besiddelser.

Raimond Roger var en nær slægtning af Raymond VI af Toulouse og en trofast allieret. Han blev berømt for sin ridderlighed, troskab og hengivenhed for haute couture. Selv om han ikke selv var kathar, var flere af hans slægtninge. Hans kone, Philippa af Montcada, selv blev perfecti (~ asketisk kathar). Hans søster, Esclarmonde de Foix, var også perfecti, der modtog Consolamentum i Fanjeaux i 1204. Raimond Roger var en stor taler, og deltog i det fjerde Laterankonsil i 1215 for at forsvare Raymund af Toulouse overfor Innocens III og konsilet, efter Raymund af Toulouse havde været nødt til at flygte til England. Raimond-Roger blev selv beskyldt for at have myrdet præster og benægtede ikke, i stedet meddelte han paven, at han fortrød ikke at have myrdet flere.

Fyrster fra middelalderen
Korstogene
Albertslund Nærradio

Albertslund Nærradio er en lokal radiostation i Albertslund etableret i 1983.

Radiostationen sender direkte radio med nyheder, interviews, musik og meget mere med udgangspunkt i Albertslund og Vestegnen. Stationen drives af ca. 45 frivillige og sender på frekvensen FM 94,5 MHz (deles med PartyZone.nu).

Albertslund Nærradios adresse er Bytorvet 31, 2.tv., 2620 Albertslund.

Ekstern henvisning
 Albertslund Nærradios hjemmeside

Nærradio
Radiostationer fra Danmark
Etableret i 1983
Hans Bachmann (officer)

Hans (von) Bachmann (18. oktober 1752 på Vellinggård ved Vejle – 22. november 1841 i Slesvig by) var en dansk officer.

Han var søn af overførster, jægermester Peder Bachmann og Kirstine Benedicte født Kruse (28. juli 1725 - 8. oktober 1755). Bachmann blev efter at have fået sin første militære uddannelse som kadet ved Livregiment Ryttere 1772 ansat som sekondløjtnant i samme regiment, ved hvilket han i 60 år forrettede aktiv officerstjeneste, og hvor han gennemløb alle graderne lige til generalmajor og chef – et særsyn selv i hine dage, hvor officererne var langt fastere knyttede til afdelingen end nu. 1777 blev han således premierløjtnant, 1786 ritmester og tre år efter eskadronschef, 1795 major, 1804 oberstløjtnant, 1809 oberst og året efter regimentschef, 1812 generalmajor. I den store hær, som Frederik VI i slutningen af 1813 samlede ved Lillebælt, kommanderede han rytterbrigaden i 1. Armédivision, i 1814 kommanderede han 2. Brigade af det til Rhinen marcherende Kardorffs korps og i 1815 1. Brigade i Auxiliærkorpset under Frederik af Hessen, der drog ind i Frankrig. Han vedblev at være chef for sit rytterregiment, der i 1816 fik navn af Livregiment Kyrasserer, indtil 1830, da han stilledes à la suite, og der overdroges ham kommandantposten i Slesvig og Gottorp, som han beklædte til sin død. 1832 udnævntes han til generalløjtnant. Han blev Ridder af Dannebrogordenen 1815, Dannebrogsmand 1817, Kommandør 1823, og 1826 udnævntes Bachmann til Storkorsridder.

Bachmann var en sjælden duelig, nidkær og erfaren officer, der i alle stillinger viste sig sin post
voksen. Kongen hædrede ham ved flere lejligheder og lod ham 16. juni 1823 til løn for hans fortjenester optage i den danske adelsstand, i hvilken hans adoptivsøn, sekondløjtnant Johan Nicolai Fürsen, der året efter ægtede datteren Juliane, ligeledes indlemmedes under navn af Fürsen-Bachmann. Han døde i Slesvig 22. november 1841, og hans enke døde 20. juli 1845.

Bachmann var blevet gift 12. september 1788 i Slesvig med Margaretha Catharina Carolina Harrsen, født Fürsen (gift 1. gang 1774 med over- og landsretsadvokat Jonas Harrsen, 1742-1787), døbt 22. september 1756 i Slesvig - 20. juli 1845 sammesteds), datter af dr. med. Joachim Fürsen (1717-1778) og Magdalena Benedicta Friderica Dreyer (1733-1821).

Han er begravet i Slesvig by.

Der findes et portrætmaleri af ham i privateje i Kiel. Litografi fra 1830 af C. Grimm.

Kilder 

 

Generalløjtnanter fra Danmark
Storkors af Dannebrog
Hans 2
Danskere i 1700-tallet
Danskere i 1800-tallet
Personer fra Vejle
Kavaleriofficerer fra Danmark
Personer i Napoleonskrigene fra Danmark-Norge
Naverland 2

Naverland 2, også kaldet Danbyg-højhuset eller Kontorhus 1, er et højhus i Hersted Industripark i Albertslund Kommune.

Højhuset blev bygget i 1972 og er med sine 53 meter et vartegn for Hersted Industripark.

Højhuset består af 16 etager, som benyttes til erhvervslokaler for små- og mellemstore virksomheder.

Bygninger, konstruktioner og anlæg i Albertslund
Etableret i 1972
DanPilot

Danpilot - Lodseriet Danmark er den statslige lods i Danmark, og er en selvstændig offentlig virksomhed under Erhvervsministeriet, hvor Søfartsstyrelsen er den tilsynsførende myndighed. Bestemmelserne omkring lods i danske farvande er reguleret via lovgivning.

DanPilot varetager den statslige lodsvirksomhed gennem danske farvande fra enhver destination i Danmark til alle havne i Østersøen. De danske farvande er nogle af verdens mest trafikerede og samtidig passagen til og fra Østersøen.
Hvert år besejles ruten af tusindvis af store skibe med farligt gods blandt andet fra de store russiske olieterminaler.  

DanPilots flåde omfatter p.t. 33 lodsbåde, der transporterer lodser fra de 22 lodsstationer til kundernes skibe.

Kilder 

 Retsinformation: Lodsloven
 www.danpilot.dk

Eksterne henvisninger 
 Danske farvande

Statsejede virksomheder i Danmark
Rederier fra Danmark
Seigneur

Seigneur (fransk fra latin senior, "den ældre", forkortet Sieur, "høj herre") titlen benyttedes under feudaltiden i Frankrig om lensherrer (). 

Hvis en seigneur var indehaver af den feudale domsret (la haute, la moyenne eller la basse justice), kaldtes han seigneur justicier. Seigneurens område med alle dermed forbundne rettigheder benævnedes seigneurie. Efter ophævelsen af lensvæsenet, 4 august 1789, benyttes seigneur ikke som officiel titel i Frankrig. Ordet forekommer nu kun om Gud, i betydningen "herren"; ved tiltale af regerende fyrster eller i overført betydning. 

Notre seigneur, "vor herre", anvendes om Jesus. Grand seigneur, "fornem herre", anvendes om en person hvis optræden i selskabslivet vidner om høj byrd og stor förmögenhet. Le grand seigneur, "Storherren", var en fransk betegnelse for osmanske sultaner.

Kilder 
 Nordisk familjebok, 1904–1926.

Adelige titler
Det franske monarki
Renault 3

Renault 3 eller kort R3 var en bilmodel bygget af den franske bilfabrikant Renault mellem september 1961 og august 1962. Modellen var en billigere udgave af den succesfulde Renault 4. Med sit spartanske udstyr var R3 specielt tilegnet myndigheder.

Da salget ikke levede op til forventningerne, indstilledes produktionen igen efter kun 2.571 eksemplarer.

Forskelle i forhold til R4 
Karrosseriet var identisk med R4, bortset fra den manglende tredje siderude mellem C- og D-søjlen. Bilen havde hverken forkromede pyntedele eller elektrisk varmeblæser og fandtes kun med 603 cm³-motor. På grund af det formindskede slagvolume var bilen i Frankrig kun indordnet under skatteklasse 3, hvilket afspejlede sig i modelbetegnelsen R3. R3 fandtes kun i lysegrå.

Eksterne henvisninger 

03
Minibiler
Forhjulstrukne biler
Biler introduceret i 1961
Biler fra 1960'erne
Syndrom

I lægevidenskab og fysiologi er syndrom betegnelsen for en samling af flere klinisk synlige tegn, symptomer, fænomener eller karakteristika som ofte optræder sammen. Tilstedeværelsen af et af disse tegn kan gøre sundhedsprofessionelle og de pårørende opmærksomme på den mulige tilstedeværelse af de andre tegn.

Eksempler er de sjældne Downs syndrom, Hunters syndrom, eller den ret udbredte søvnapnø, der findes i en del familier og hos 4% af befolkningen.

 
Symptomer
Brøgger

Brøgger er et dansk efternavn, der henviser til blandt andre:

 Waldemar Christopher Brøgger (1851-1940) - norsk geolog
 Anton Wilhelm Brøgger (1884-1951) - norsk arkæolog og politiker
 Waldemar Brøgger (1911-1991) - norsk forfatter
 Jan Brøgger (1936-2006) - norsk psykolog og socialantropolog
 Stig Brøgger (født 1941), dansk kunstner og professor
 Suzanne Brøgger (født 1944) - dansk forfatter
 Lilian Brøgger (født 1950) - dansk illustrator
 Lea Brøgger (født 1956) - dansk skuespiller

Danske efternavne
Waldemar Christopher Brøgger

Waldemar Christopher Brøgger henviser til:

 Waldemar Christopher Brøgger (1851–1940) - norsk geolog
 Waldemar Christopher Brøgger (1911–1991) - norsk forfatter
Pierre af Castelnau

Pierre de Castelnau (ca. 1170 – 15. januar 1208 i bispedømmet Montpellier i Frankrig) var en fransk gejstlig fra cistercienserordenen.

I 1199, da han var erkediakon i Maguelonne, blev han udnævnt til pavelig legat for at bekæmpe kætteriet i Languedoc af pave Innocent III.

I 1202, da han var munk i cistercienserabbediet i Fontfroide nær Narbonne, blev han udpeget til samme opgave, først i Toulouse, og derefter i Viviers og Montpellier.

I 1207 var han i Rhonedalen og Provence, hvor han havnede i en strid mellem greven af Baux og grev Raymond VI de Toulouse. Den sidstnævnte lod ham myrde den 15. januar 1208. Samme år blev han saligkåret af pave Innocent III.

Hans død er portrætteret i Elizabeth Chadwicks historisk roman "Daughters of the Grail".

Pierre de Castelnaus relikvier er begravet i kirken i det gamle kloster St-Gilles.

Kilder 

Korstogene
Ordensfolk fra Frankrig
Helgener fra Frankrig
Vallespir

Vallespir er et historisk landskab i departementet Pyrénées-Orientales i det sydlige Frankrig. Vallespir grænser op til landskaberne Conflent og Roussillon i Frankrig og Alt Empordà, Garrotxa og Ripollès i Spanien.

Vallespir udgøres af Tech-dalen fra flodens udspring til Céret.

De vigtigste byer er Céret, Amélie-les-Bains, Arles-sur-Tech, Maureillas-las-Illas, Maureillas-las-Illas, Reynès og Prats-de-Mollo. I alt er der 18 kommuner og en samlet befolkning på 24.456 (2009).

Historisk er Vallespir et catalansk comarca, men det har siden Pyrenæerfreden i 1659 tilhørt Frankrig. Først som en del af provinsen Roussillon og siden den franske revolution som en del af departementet Pyrénées-Orientales.

Pyrénées-Orientales
Castelnaudary

Castelnaudary () er en kommune i departementet Aude  i regionen Occitanie (tidligere Languedoc-Roussillon) i det sydlige Frankrig. Castelnaudary ligger i den tidligere  provins i Lauragais og berømt for sin cassoulet, som hævdes at være verdens bedste. Det er en stor producent.

I 1211 under det Albigensiske korstog var Simon de Montfort belejret i Castelnaudary af Raymond af Toulouse og Raymond-Roger af Foix.

Referencer

Eksterne henvisninger 

  

Byer i Aude
SCENARIO Magazine

SCENARIO Magazine er et internationalt magasin om ideer, visioner, tendenser og fremtid, udgivet af Instituttet for Fremtidsforskning (IFF) i København. Det udkommer på tryk seks gange årligt og i tre sprogversioner, henholdsvis på dansk, engelsk og slovensk. Magasinet bringer tekster af forskere, futurister og skribenter fra det meste af verden. Magasinet beskæftiger sig med fremtid og udvikling i bred forstand, herunder på områderne teknologi, forbrug, kultur, politik og menneskelig adfærd. Formen på de enkelte artikler varierer fra essays, klummer, akademisk tekster, interviews til klassisk baggrundsjournalisk og reportager. Desuden prioriteres den visuelle formidling med især fotoserier og -reportager over et stort antal sider. Magasinet er ligesom udgiverorganisationen IFF politisk og økonomisk uafhængig og neutral, og er non profit.

Historie 

SCENARIO blev grundlagt i juni 2010 af Morten Grønborg, magasinets nuværende chefredaktør, på opdrag af Instituttet for Fremtidsforskning i København. Visionen var et skabe et magasin, der i tråd med instituttets formål ”skal udstyre ledere og beslutningstagere med den nødvendige viden om fremtiden, så de kan træffe de bedst mulige beslutninger i nutiden”. Magasinet modtog i maj 2011, kun knapt et år efter første nummer kom på gaden, Anders Bording-prisen for ”et modigt, velgennemtænkt, æstetisk og tankevækkende bud på printmagasin i den digitale verden". Juryformand var Lisbeth Knudsen, Berlingske Media. I april 2012 føjedes slovensk til som tredje sprogudgave som supplement til de oprindelige udgaver på dansk og engelsk, så magasinet nu udkommer i tre separate udgaver til forskellige markeder. Magasinet er til salg i kiosker og boghandlere i 16 lande og købes desuden i abonnementspakker af læsere i 27 lande, fordelt på de fleste kontinenter.

Reference 
 www.scenariomagazine.com  – Officiel hjemmeside
 Bordingstatuetter til SCENARIO og Computerworld | Danske Specialmedier - Specialmediernes omtale af Anders Bording-prisen

Tidsskrifter fra Danmark
Etableret i 2010
Fremtidsstudier